?Aku seneng bebas kok Un, ora tansah didekte omku. Om lan bulik kuwi terkenal olehe juweh, aku dadi wegah?, ngono wangsulane. Wiwit kenal, sore bali nyambut gawe Tince mesthi dolan neng kos-kosanku. Ora lali tansah nggawakke lawuh, sing kanggone cah kos lawuh kuwi larang regane. Mula rasane ketrima banget. Jare gaji saka ume kuwi rong yuta sesasi wutuh, mung kanggo awake dhewe. Mergane wong tuwane ing Yogya mono, jare konglomerat kanggone wong kono.
